Document ID: /roh_data/filtered/fineweb-2-filterrobots_roh.jsonl.gz/58856

Tina Sulser (53) stat avant ina nova sfida professiunala. A partir da december è ella l'emprima canzlista da la vischnanca fusiunada Muntogna da Schons. Qua sappia ella combinar quai ch'ella fetschia gugent cun lavurar, numnadamain il flair per cifras e l'interess per il linguatg.
Privat chatta la mamma da dus uffants creschids satisfacziun cun dissegnar vatgas. E cun la tecnica d'acril haja ella d'emprender pazienza, tge che na saja betg propi sia fermezza.
«Mias ragischs èn ussa en Val Schons»
Tina Sulser è creschida si a Strada. Il laschar encrescher è per la giuvna Tina stà talmain grond, ch'ella ha suenter in'emna a Cuira pachetà las valischs. Ella è puspè turnada a chasa. Ussa dentant viva ella gia prest 30 onns en Val Schons, e Tina Sulser di: «En la Val Schons sun jau ussa da chasa" - tge ch'ha er da far cun l'amur.